text: Бизнесът напусна среща за доходите заради поведението на синдикатите – Пресата БГ
  by Дани Тренчева 05.11.2021 05.11.2021 066
  Конфликтът е породен от настояването на КНСБ да се увеличи минималната работна заплата на 700 лева
  Представителите на бизнеса напуснаха обидени организираната от вицепремиера Гълъб Донев среща с тях и синдикатите, която имаше за цел да се обсъдят доходите до края на тази и през следващата година.
  Председателят на АИКБ Васил Велев обясни, че са си тръгнали заради поведението на синдикатите. "Това поведение не можем да го окачествим като диалог и търсене на решение. И понеже никой не е дошъл тук да бъде овикван, работодателите си тръгнаха", заяви Велев.